钦定古今图书集成/明伦汇编/官常典/第723卷 > 邵云
## 钦定古今图书集成/明伦汇编/官常典/第723卷 > 邵云

按《宋史忠义传》：“云，龙门人。金人陷蒲城，云聚少年数
百，壁山谷，时出挠之。会邵隆起兵，云往从之，约为兄
弟。闻胡夜义者众彊，乃举所部听命。李彦仙尝假夜
义官，夜义意不满，掠南原而去，彦仙诱杀之。云欲攻
陕，彦仙遣客说以义，遂来归。累有功，官至武翼郎、阁
门宣赞舍人。城破被执，娄宿欲命以千户长，云大骂”
不屈，娄宿怒，钉云五日而磔之。金人有就视者，犹咀
血喷其面，至抉眼擿肝，骂不绝。